 oo uu markaas noqdo kii ay la rafiiqi lahayd, inta ka hadhay maalmaha ay ifka jooto, waxa u qarsoon oo inan waliba hoosta ka xariiqday, waxa haysta oday iyo islaan aan cid kale lahayn, ka buuxa 5 maal aduun-yaale Waa geela, adhiga, lodda, fardaha iyo dameerahae, aan kuugu daroe waa ciyaartooy, shubay dhamaan ciyaarha dhaqanka Somaliyeed, nooc yadeedda kala duwan sida Dhaantadda, Wilwiladda, Hoo-leben-ta, Sayla-caawidda, xataa haddii la ciyaaraayo Gebley-shimbirta, waa nin hal-keeda ugu tegay wixii noocaas ku saabsan, ee miyiga lagaga dhaqmo, wuxu bello ku dhigay, marka la isugu yimaado ciyaar soomaali, sidda uu isu raaciyo codka, sacabka, jaanta iyo luuq-diisaba, oo aan laga xiiso jabayn, iyo sidda uu marka uu galo isugu laba-rogo, ee aad arkaysid uun jeeniga wareegaaya , siddii dabayl-is-rogaysa, waa nin aad iyo aad u xaragoodda, oo guur u meer ah, sida ay tahay-na wuxu qaataa hubkii lagu aqoonsan jiray ninka caynkaas raba, oo indho-indhay-naaya bilicda hablaha gayaanka ah, beelaha ay jaarka yihiin, inta uu kabo maas ah, hoostana nacaal kaga yaalo gashado, macawis abu-sabarande ah, uu kiishad 4-jeeblay, laba kaansha-doodley ah ku xidho, oo uu fayto, go shaal ahna uu degta saaro iyo bakoorad si wacan loo xardhay, buu beesha tax-taxaa-shiyaa, isaga oo muujinaaya in ay quruxi u dhan tahay, oo ta uu amintaas la kulmaa, ay sidda hal godlatay, oo lisid u isu diyaarinaysa, dareenkiidu buuxo, way isu sheegeen hablaha beeshu, oo ishu xoog bay ugu mudan tahay, mid kastaa-na waxay is leedahay, muu kula hadlo mar uun aad ka bogatide. 